cyanic-selkie/wikianc huggingface dataset:
అనంత ఉదయభాస్కర్
రాజకీయ జీవితం
అనంత ఉదయభాస్కర్‌ రాజకీయ కుటుంబం నుండి రాజకీయాల్లోకి వచ్చాడు. ఆయన 2001లో కాంగ్రెస్‌ పార్టీ తరఫున జెడ్‌పిటిసి సభ్యునిగా, 2006 దొరమామిడి పంచాయతీ నుంచి ఎంపిటిసి సభ్యునిగా గెలిచి ఎంపిపిగా పని చేశాడు. ఆయన ఆయన వై.యస్. రాజశేఖరరెడ్డి మరణం తరువాత కాంగ్రెస్ పార్టీని వీడి వైఎస్సార్ కాంగ్రెస్ పార్టీలో చేరి 2011లో వైసిపి జిల్లా యువజన అధ్యక్షునిగా, 2013లో రంపచోడవరం నియోజకవర్గ కో-ఆర్డినేటర్‌గా పని చేశాడు.
అనంత ఉదయభాస్కర్‌ 2014, 2019 సార్వత్రిక ఎన్నికల్లో వంతల రాజేశ్వరి, నాగులపల్లి ధనలక్ష్మి గెలుపులో కీలకంగా పని చేశాడు. ఆయన 2019లో తూర్పు గోదావరి జిల్లా కేంద్ర సహకార బ్యాంక్ (డీసీసీబీ) చైర్మన్‌గా ఎన్నికయ్యాడు. అనంత ఉదయభాస్కర్‌ ను 2021లో ఆంధ్రప్రదేశ్‌ శాసనమండలికి జరిగిన ఎమ్మెల్సీ ఎన్నికల్లో తూర్పు గోదావరి జిల్లా స్థానిక సంస్థల కోటా వైఎస్సార్‌సీపీ అభ్యర్థిగా పార్టీ టికెట్ కేటాయించింది. ఆయన శాసనమండలి సభ్యునిగా ఏకగ్రీవంగా ఎన్నికై 8 డిసెంబర్ 2021న ప్రమాణ స్వీకారం చేశాడు.
ఆయన డ్రైవర్ హత్య కేసులో నిందితుడిగా ఉన్న అనంతబాబును 2022 మే 25న వైఎఆర్ కాంగ్రెస్ పార్టీ నుండి సస్పెండ్ చేసింది.
మూలాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:తూర్పు గోదావరి జిల్లా రాజకీయ నాయకులు
తాడు పంపు
తాడు పంపు అనగా పంపు యొక్క ఒక రకం. దీనికి వదులుగా వేలాడుతూ ఉండే ఒక తాడు ఉంటుంది, అందుకే దీనిని తాడు పంపు అంటారు. దీనికి ఉపయోగించిన తాడు బావి పై భాగానుంచి బావి లోపల ఉన్న నీటిలోకి, అక్కడ నుంచి బావి నీటిలోకి మునిగి ఉండి బావి పైభాగం వరకు ఉన్న పైపు లోపలి గుండా పైకి వచ్చి మొదలు, చివరలు లేకుండా ఒక తాడు గానే కలిసి ఉంటుంది. దీనికి అమర్చే గిలక చక్రం తాడును సులభంగా సౌకర్యంగా తిప్పేందుకు పైపు వ్యాసానికి మధ్యగా ఉండేలా, మరొక వైపు ఏవి తగలకుండా సాఫీగా లోపలి వెళ్లేలా అమర్చుకోవాలి. తాడు పంపులు తరచుగా అభివృద్ధి చెందిన ప్రదేశాలలో ఉపయోగిస్తున్నారు, వీటి రూపకల్పనలో సాధారణంగా PVC పైపులను, అదృఢ లేదా దృఢమైన కవాటాలు కలిగిన ఒక తాడులను ఉపయోగిస్తారు.
ఈ తాడుకు పైపు వ్యాసంతో సరిపోయే విధంగా మధ్య మధ్యలో అదృఢ లేదా దృఢమైన కవాటాలు ఉంటాయి, ఈ కవాటాల వలనే పైపులో ఉన్న నీరు నిలబడి తాడుతో పాటే నీరు కూడా ఉపరితలం పైకి లాగబడుతుంది.
ఇతర లింకులు
వర్గం:పంపులు
శ్రీకాంత్ (నటుడు)
శ్రీకాంత్ గా ప్రసిద్ధిచెందిన మేకా శ్రీకాంత్ (జననం: మార్చి 23, 1968) ప్రముఖ తెలుగు సినిమా నటుల్లో ఒకడు. 125 సినిమాల్లో నటించాడు. విరోధి (2011) అనే సినిమాకు నిర్మాతగా కూడా వ్యవహరించాడు. తెలుగు సినిమా నటుల సంఘం మా (మూవీ ఆర్టిస్ట్స్ అసోసియేషన్) లో శ్రీకాంత్ సభ్యుడిగా పని చేశాడు. సినిమా నటి ఊహను ప్రేమ వివాహం చేసుకున్నాడు. వీరికి రోహన్, రోషన్, మేధ అనే ముగ్గురు పిల్లలు.
సినీ ప్రస్థానం
ఉషాకిరణ్ మూవీస్ నిర్మించిన పీపుల్స్ ఎన్‌కౌంటర్ శ్రీకాంత్ కు నటుడిగా మొదటి సినిమా. ఈ సినిమాకు ఐదువేల రూపాయల పారితోషికం అందుకున్నాడు. మొదట్లో చిన్న చిన్న పాత్రలతో, విలన్ గా తన ప్రస్థానాన్ని ప్రారంభించిన శ్రీకాంత్ నెమ్మదిగా హీరోగా మారాడు. వన్ బై టు (1993) హీరోగా శ్రీకాంత్ మొట్టమొదటి సినిమా. తర్వాత వచ్చిన తాజ్ మహల్ (1995) సినిమా మంచి విజయం సాధించడంతో ఆయన హీరోగా నిలదొక్కుకున్నాడు. సంగీత పరంగా కూడా ఈ సినిమా మంచి విజయం సాధించింది. కె. రాఘవేంద్రరావు దర్శకత్వంలో వచ్చిన పెళ్ళి సందడి (1996) చిత్రం కూడా మంచి విజయం సాధించింది.
ఖడ్గం, ఆపరేషన్ ధుర్యోధన సినిమాల్లో ఆయన పోషించిన పాత్రకు పలువురి విమర్శకుల ప్రశంసలు లభించాయి. స్వతహాగా చిరంజీవి అభిమానియైన శ్రీకాంత్ ఆయనతో కలిసి నటించాలని ఎంతో కోరికగా ఉండేవాడు. ఆయన కోరిక శంకర్‌దాదా ఎం.బీ.బీ.ఎస్ తో తీరింది. దానికి సీక్వెల్ గా వచ్చిన శంకర్‌దాదా జిందాబాద్ లో కూడా ఆయనతో కలిసి నటించాడు .బాలకృష్ణతో కలిసి శ్రీరామరాజ్యం సినిమాలో, వెంకటేష్తో కలిసి సంక్రాంతి, నాగార్జునతో కలిసి నిన్నే ప్రేమిస్తా, .మోహన్ బాబుతో తప్పుచేసి పప్పుకూడు, రాజేంద్ర ప్రసాద్తో సరదాగా సరదాగా మొదలయిన వాటిలో నటించాడు. జగపతిబాబుతో మనసులో మాట, జె.డి. చక్రవర్తితో ఎగిరే పావురమా, రవితేజతో ఖడ్గం లాంటి సినిమాల్లో కలిసి నటించాడు.
అవార్డులు
ఫిల్మ్ ఫేర్ అవార్డులు సైమా అవార్డులు
బయటి లింకులు
వర్గం:తెలుగువారు వర్గం:తెలుగు సినిమా నటులు వర్గం:1968 జననాలు వర్గం:జీవిస్తున్న ప్రజలు వర్గం:ఫిలింఫేర్ అవార్డుల విజేతలు
పెర్కవేడు (రాయపర్తి)
పెర్కవేడు, తెలంగాణ రాష్ట్రం, వరంగల్ జిల్లా, రాయపర్తి మండలం లోని గ్రామం.
ఇది మండల కేంద్రమైన రాయిపర్తి నుండి 36 కి. మీ. దూరం లోను, సమీప పట్టణమైన వరంగల్ నుండి 35 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 2011 భారత జనగణన గణాంకాల ప్రకారం ఈ గ్రామం 1433 ఇళ్లతో, 5758 జనాభాతో 1829 హెక్టార్లలో విస్తరించి ఉంది. గ్రామంలో మగవారి సంఖ్య 2933, ఆడవారి సంఖ్య 2825. షెడ్యూల్డ్ కులాల సంఖ్య 484 కాగా షెడ్యూల్డ్ తెగల సంఖ్య 1875. గ్రామం యొక్క జనగణన లొకేషన్ కోడ్ 578292 .పిన్ కోడ్: 506314.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల వర్ధన్నపేటలోను, ఇంజనీరింగ్ కళాశాల వరంగల్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ప్రభుత్వ వైద్య సౌకర్యం
పెరికీడులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో5 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఐదుగురు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పెరికీడులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
పెరికీడులో భూ వినియోగం కింది విధంగా ఉంది:
నీటిపారుదల సౌకర్యాలు
పెరికీడులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పెరికీడులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, వరి, మొక్కజొన్న
చిత్ర మాలిక
2
సత్య గ్యాంగ్
సత్య గ్యాంగ్ 2018లో విడుదలైన తెలుగు సినిమా. సిద్ద యోగి క్రియేషన్స్ బ్యానర్‌పై ఎమ్. మహేష్ ఖన్నా నిర్మించిన ఈ సినిమాకు ప్రభాస్ దర్శకత్వం వహించాడు. సాత్విక్ ఈశ్వర్, ప్రత్యూష, హర్షిత సింగ్ ప్రధాన పాత్రల్లో నటించిన ఈ సినిమా ఫిబ్రవరి 16న ఆడియోను విడుదల చేసి సినిమాను ఏప్రిల్ 6న విడుదల చేశారు.
కొయ్యే మోషేన్‌రాజు
కొయ్యే మోషేన్‌రాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు మరియు ఆంధ్రప్రదేశ్ శాసనమండలి సభ్యుడు. కొయ్యే మోషేన్‌రాజు 19 నవంబర్ 2021న ఆంధ్రప్రదేశ్ శాసనమండలి ఛైర్మన్‌గా భాద్యతలు చేపట్టాడు.
జననం, విద్యాభాస్యం
మోషేన్‌రాజు 10 ఏప్రిల్ 1965లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, భీమవరంలో జన్మించాడు. ఆయన బీఏ వరకు చదువుకున్నాడు
రాజకీయ జీవితం
మోషేన్‌రాజు అతిపిన్న వయస్సులో 1987లో భీమవరం పురపాలక సంఘం ఎన్నికల్లో కాంగ్రెస్‌ అభ్యర్థిగా పోటీ చేసి కౌన్సిలర్‌గా ఎన్నికయ్యాడు. ఆయన వరుసగా నాలుగు పర్యాయాలు కౌన్సిలర్‌గా ఎన్నికైయ్యాడు. మోషేన్‌రాజు 2009లో కొవ్వూరు శాసనసభ నియోజకవర్గం నుంచి కాంగ్రెస్‌ అభ్యర్థిగా పోటీ చేసి ఓటమి పాలయ్యాడు. ఆయన కాంగ్రెస్ పార్టీ లో జిల్లా కాంగ్రెస్‌ కమిటీ అధ్యక్షుడిగా, రాష్ట్ర జనరల్‌ సెక్రటరీగా వివిధ హోదాల్లో పని చేశాడు.మోషేన్‌రాజు 2010లో వై.ఎస్. జగన్మోహన్ రెడ్డి కాంగ్రెస్‌ పార్టీని వీడిన మరుసటి రోజే డీసీసీ అధ్యక్ష పదవికి రాజీనామా చేసి ఆయనకు మద్దతు ప్రకటించాడు. ఆయన వైఎస్సార్ కాంగ్రెస్ పార్టీ లో చేరి ఉండి అసెంబ్లీ నియోజక వర్గం ఇన్‌చార్జీగా పని చేశాడు. వైసీపీలోఎస్సీ, ఎస్టీ సెల్‌ విభాగంలో పలు హోదాల్లో పని చేశాడు. ఆయన ప్రస్తుతం వైఎస్సార్ కాంగ్రెస్ పార్టీ రాష్ట్ర జనరల్‌ సెక్రటరీగా పని చేస్తున్నాడు. మోషేన్‌రాజు 14 జూన్ 2021న గవర్నర్ కోటలో ఎమ్మెల్సీగా ఎన్నికయ్యాడు. ఆయన 21 జూన్ 2021న ఎమ్మెల్సీగా ప్రమాణ స్వీకారం చేశాడు. కొయ్యే మోషేన్‌రాజు 19 నవంబర్ 2021న ఆంధ్రప్రదేశ్ శాసనమండలి ఛైర్మన్‌గా భాద్యతలు చేపట్టాడు.
మూలాలు
వర్గం:ఆంధ్రప్రదేశ్ శాసనమండలి సభ్యులు వర్గం:పశ్చిమ గోదావరి జిల్లా వ్యక్తులు వర్గం:ఆంధ్రప్రదేశ్ శాసనమండలి అధ్యక్షులు వర్గం:1965 జననాలు
చండ్ర రాజేశ్వరరావు
చండ్ర రాజేశ్వరరావు (జూన్ 6, 1915 - ఏప్రిల్ 9, 1994) భారత స్వాతంత్ర్య సమరయోధుడు, సామ్యవాది, తెలంగాణా సాయుధ పోరాటంలో నాయకుడు. రాజేశ్వరరావు తీరాంధ్ర ప్రాంతపు సంపన్న కమ్మ రైతు కుటుంబంలో జన్మించాడు. 28 సంవత్సరాలకు పైగా భారతీయ కమ్యూనిస్టు పార్టీ (సి.పి.ఐ.) కి జాతీయ ప్రధాన కార్యదర్శిగా ఉండి 1992లో ఆనారోగ్యకారణాల వల్ల విరమించుకున్నాడు. అంతర్జాతీయ కమ్యూనిస్టు దృక్పథంతో సామ్రాజ్యవాద వ్యతిరేక ఉద్యమాలను, శాంతి ఉద్యమాలను ముందుకు తీసుకెళ్ళినందుకు రాజేశ్వరరావును `ఆర్డర్‌ ఆఫ్‌ లెనిన్‌' అవార్డు తో సోవియట్‌ యూనియన్‌, `ఆర్డర్‌ ఆఫ్‌ డెమిట్రోవ్‌' అవార్డుతో బల్గేరియా, అలాగే చెకోస్లోవేకియా, మంగోలియా దేశాలు అవార్డులతో సత్కరించాయి. దేశ సమైక్యతను కాపాడడం కోసం బాబ్రీ మసీదు ను మ్యూజియంగా కాపాడాలని, రాజీ ఫార్ములా ప్రతిపాదించాడు
మానవతా వాది అయిన రాజేశ్వరరావు పార్టీ కార్యాలయాలలో పనిచేసే చిన్న కార్యకర్తలను సైతం ఆప్యాయంగా పలకరించేవాడు. కారుగానీ, కార్యదర్శిగాని లేకుండానే పని నిర్వహించారు ఢిల్లీ లో వేసవిలో ఉష్ణోగ్రత భరించరానంత ఉన్నప్పటికీ కూలర్‌ కాని, ఎముకలు కొరికే చలి ఉన్నా హీటర్‌ కానీ వాడలేదు. పార్టీ క్యాంటీన్‌లో వాలంటీర్లతో కలిసే భోజనం చేసేవాడు. "నాకు ఆస్తిపాస్తులు లేవు. నేను ఎవరికీ ఏమీ ఇవ్వవలసిన అవసరం లేదు. ఎవరి నుంచీ ఏమీ తీసుకోలేదు" అనేవాడు. పంచె కాలిపైకి కట్టి, నెత్తికి తలగుడ్డ చుట్టి గ్రామీణ ప్రజలతో కలిసిపోవడం ఆయన నైజం. గ్రాంథిక భాష వాడడు. ఎదుటివారు తన వైఖరిని, విధానాలను విమర్శించినా చాలా ఓపికతో వినేవాడు. మహిళలు సభలకు హాజరయ్యేందుకు వీలుగా రాత్రి వేళల్లో సమావేశాలు పెట్టవద్దని సూచించేవాడు. హరిజన, గిరిజన, మైనారిటీ వర్గాలపై దాడులు జరిగితే వెంటనే స్పందించి స్వయంగా వెళ్ళేవాడు. ఉభయ కమ్యూనిస్టు పార్టీల ఐక్య కార్యాచరణ ముందుకు సాగాలని కోరుకునేవాడు. రాజేశ్వరరావు అనారోగ్యంతో బాధపడుతూ 1994 ఏప్రిల్ 9న మరణించాడు. ఆయన స్మారకార్ధం హైదరాబాదు శివార్లలోని కొండాపూర్‌లో ఉన్న చండ్ర రాజేశ్వరరావు‌ ఫౌండేషన్‌లో కాంశ్య విగ్రహాన్ని ఆవిష్కరించారు. శ్రీశ్రీ 1947లో భారత కమ్యూనిస్టు పార్టీ కార్యదర్శిగా పనిచేస్తున్న చండ్రరాజేశ్వరరావును అనుసరించి ఎన్నికల సభల్లో పాల్గొనేవారు. ఈ సమయంలో చండ్ర రాజేశ్వరరావు నంద్యాల రాజకీయ సభలో శ్రీశ్రీని మొట్టమొదటి సారి మహాకవి అన్నారు, ఆ తర్వాత సాహిత్యలోకంలోనూ, సాధారణ ప్రజల్లోనూ కూడా శ్రీశ్రీకి మహాకవి అన్న బిరుదు స్థిరపడిపోయింది.
మూలాలు
వర్గం:1915 జననాలు వర్గం:1994 మరణాలు వర్గం:తెలంగాణ విమోచనోద్యమంలో పాల్గొన్న వ్యక్తులు వర్గం:కృష్ణా జిల్లా కమ్యూనిస్టు నాయకులు వర్గం:కృష్ణా జిల్లా స్వాతంత్ర్య సమర యోధులు
నెహ్రూ జంతుప్రదర్శనశాల
నెహ్రూ జంతుప్రదర్శనశాల (హైదరాబాద్ జూ లేదా జూ పార్క్ అని కూడా పిలుస్తారు) అనేది తెలంగాణ లోని హైదరాబాద్ లోని మీర్ ఆలమ్ చెరువు సమీపంలో ఉన్న జంతుప్రదర్శనశాల. దీనిని అక్టోబరు 6, 1963లో ప్రధానమంత్రి నెహ్రూ పేరుమీద స్థాపించారు. ఇది తెలంగాణ అటవీశాఖ ఆధ్వర్యంలో ఉన్నది. ఇది 380 ఎకరాల విస్తీర్ణంలో విస్తరించి ఉండి, ఇంచుమించు 1,500 జాతుల జంతువులు, పక్షులు మొదలైన వాటిని రక్షిస్తున్నది.
చరిత్ర
నెహ్రూ జంతుప్రదర్శనశాల 26 అక్టోబర్ 1959న శంకుస్థాపన చేయబడినది, 6 అక్టోబర్ 1963 నుంచి ప్రజల సందర్శనకు తెరవబడింది. ఈ ఉద్యానవనాన్ని తెలంగాణ ప్రభుత్వ అటవీ శాఖ నడుపుతోంది. దీనికి భారత మొదటి ప్రధాని జవహర్ లాల్ నెహ్రూ పేరు పెట్టారు.
వెబ్‌సైట్, మొబైల్ యాప్‌
నెహ్రూ జూలాజిక‌ల్ పార్కు ప్రత్యేకంగా రూపొందించిన వెబ్‌సైట్, మొబైల్ యాప్‌ను 2023 ఫిబ్రవరి 13న అరణ్య భవన్‌లో రాష్ట్ర అటవీ పర్యావరణ శాఖామంత్రి అల్లోల ఇంద్రకరణ్ రెడ్డి ప్రారంభించాడు. పార్కుకు సంబంధించిన మొత్తం సమాచారాన్ని నిక్షిప్తం చేయ‌డంతోపాటు సందర్శకులు సులువుగా జూ ఎంట్రీ టికెట్ బుకింగ్, బ్యాటరీ వెహికల్స్ ఆన్‌లైన్ ద్వారా బుక్ చేసుకునే సదుపాయంతో సెంటర్ ఫర్ గుడ్ గవర్నెన్స్ ఈ వెబ్‌సైట్, మొబైల్ యాప్‌ను అందుబాటులోకి తెచ్చింది. ఈ కార్యక్రమంలో సీజీజీ డైరెక్టర్ జనరల్ రాజేంద్ర నిమ్జే, పీసీసీఎఫ్ అండ్‌ హెచ్ఓఎఫ్ఎఫ్ ఆర్ఎం.డోబ్రియాల్, అటవీ శాఖ జాయింట్ సెక్రటరీ ప్రశాంతి, జూపార్క్ క్యూరేటర్ రాజశేఖర్, తదితరులు పాల్గొన్నారు.
ప్రవేశ రుసుము
2021, అక్టోబర్ 1-వ తేదీ మొదలు ధరలు సవరించబడినవి. వాటి వివరములు
బయటి లంకెలు
వర్గం:జంతుప్రదర్శనశాలలు వర్గం:తెలంగాణ పర్యాటక ప్రదేశాలు
ఖగరియా
2011 భారత జనాభా లెక్కల ప్రకారం, ఖాగారియా పట్టణ జనాభా 49,406, వీరిలో 26,594 మంది పురుషులు, 22,812 మంది మహిళలు ఉన్నారు. ఆరేళ్ళ లోపు పిల్లల సంఖ్య7,273. అక్షరాస్యత రేటు 71.1%, అందులో పురుషుల అక్షరాస్యత 74.7%, స్త్రీ అక్షరాస్యత 70. %. షెడ్యూల్డ్ కులాల జనాభా 3,782, షెడ్యూల్డ్ తెగల జనాభా 89. 2011 లో ఖాగారియాలో 9123 గృహాలు ఉన్నాయి.
2001 జనాభా లెక్కల ప్రకారం, ఖగరియా జనాభా 45,126. ఇందులో పురుషులు 55%, స్త్రీలు 45%. ఖగరియాలో సగటు అక్షరాస్యత 64.2%, ఇందులో పురుషుల అక్షరాస్యత 69.8%, స్త్రీ అక్షరాస్యత 57.5%. పట్టణ జనాభాలో 17% మంది ఆరేళ్ళ లోపు పిల్లలు
.
సంగనభట్ల నర్సయ్య
సంగనభట్ల నర్సయ్య తెలంగాణ రాష్ట్రానికి చెందిన రంగస్థల నటుడు, దర్శకుడు, రంగస్థల అధ్యాపకుడు. ఆధ్యాత్మిక ప్రవచనకర్త కూడా.
జీవిత విశేషాలు
సంగనభట్ల నర్సయ్య 1954, జూలై 23న కరీంనగర్ జిల్లా, ధర్మపురి లో జన్మించాడు. తెలుగు, సంస్కృతంలో ఎం.ఏ., ఎం.ఓ.ఎల్., లింగ్విస్టిక్స్ డిప్లోమా, పిహెచ్.డి. చేశాడు. 37 సంవత్సరాల ఉద్యోగ జీవితంలో ధర్మపురిలోని శ్రీ లక్ష్మీనరసింహ సంస్కృతాంధ్ర కళాశాలో ప్రిన్సిపాల్ గా 28 సంవత్సరాలు పనిచేసి, 2010, డిసెంబరు 31న పదవీ విరమణ పొందాడు.
రంగస్థల ప్రస్థానం
12 ఏళ్ల వయసులో 1966 డిసెంబరులో సోనేకీ వర్షా అనే హిందీ నాటకంలోని అజుని పాత్ర ద్వారా రంగస్ధలంపై అడుగుపెట్టాడు. 14 ఏళ్ల వయసులో 1968 ఆగస్టు 15న కన్యాశుల్కం నాటకంలోని గిరీశం ఏకాపాత్రాభినయం పాత్ర ద్వారా తెలుగు రంగస్ధలంపై అడుగుపెట్టాడు.
నటించిన నాటకాలు
గయోపాఖ్యానం, పాండవోద్యోగం, సోనేకి వర్ష్, భువన విజయం, వీరపాండ్య కట్టబ్రాహ్మణ, నాగమనాయుడు, వీరకాపయ, వేములవాడ మహత్యం, మనిషి మనసు, ఎడ్రస్ లేని మనుషులు, కన్యాశుల్కం, సుందరకాండ, కొత్తచిగురు, రేపేంది ?, వందనోటు, నరకంలో లంచం, అంతర్వాణి, నీతులు గోతులు, మిస్టర్ వైజాగ్, ఇచ్చట సన్మానములు చేయబడును మొదలైన నాటకాలలో నటించాడు.
దర్శకత్వం వహించిన నాటకాలు
వీరపాండ్య కట్టబ్రాహ్మణ, గయోపాఖ్యానం, రేపేంది ? మొదలైనవి.
బహుమతులు
గయోపాఖ్యానం, వీరపాండ్య కట్టబ్రాహ్మణ నాటకాలకు వివిధ సందర్భాల్లో బహుమతులు అందుకున్నాడు.
మూలాలు
వర్గం:తెలుగు రంగస్థల దర్శకులు వర్గం:తెలుగు రంగస్థల నటులు వర్గం:జీవిస్తున్న ప్రజలు వర్గం:జగిత్యాల జిల్లా రంగస్థల నటులు వర్గం:కన్యాశుల్కం నాటకం ప్రదర్శించిన తెలంగాణ వ్యక్తులు వర్గం:జగిత్యాల జిల్లా ఉపాధ్యాయులు
కృత్రిమ మేధస్సు
thumb| సెల్ఫ్ డ్రైవింగ్ కార్ సిస్టమ్ పాదచారులను కదిలే (కొంతవరకు) అనూహ్యమైన దీర్ఘచతురస్రాకార ప్రిజమ్‌లుగా గుర్తించి వారిని ఢీకొనటం నివారిస్తాయి. |250x250px కంప్యూటర్ సైన్స్ లో, కృత్రిమ మేధ (ఆర్టిఫిషియల్ ఇంటెలిజెన్స్ లేదా యంత్ర మేధస్సు - AI), అనేది యంత్రాలచేత ప్రదర్శించబడే మేధస్సు. ఇది మానవులు లేదా జంతువులలో కనిపించే మేధస్సు (సహజ మేధస్సు) కు విరుద్ధమైంది. ఇది ఒక్కొసారి సహజ మేధస్సుని పోలి వుండవచ్చు, లేదా ఉండకపోవచ్చు. రస్సెల్, నొర్విగ్ రాసిన పాఠ్యపుస్తకం ప్రకారం దీనిని "ఇంటెలిజెంట్ ఏజెంట్ల " అధ్యయనం అని నిర్వచించింది. ఈ నిర్వచనం ప్రకారం, ఇంటెలిజెంట్ ఏజెంటు అంటే ఏదైనా యంత్రం లేదా పరికరం, అది వున్న వాతావరణాన్ని గ్రహించి, తన లక్ష్యాలను విజయవంతంగా సాధించే అవకాశాన్ని పెంచే చర్యలను తీసుకోగల సామర్ధ్యం కలది. సాధారణంగా, "కృత్రిమ మేధస్సు"ని మానవులను అనుకరిచే యంత్రాలకు (లేదా కంప్యూటర్లు కు) అనుబంధిస్తారు.విషయాలను నేర్చుకోగలటం, సమస్యలకు పరిష్కారం కనుక్కొవటం లాంటివి మానవ లక్షణాలు. ఇటువంటి లక్షణాలను యంత్రాలు ప్రదర్సించకలిగితే వాటికి కృత్రిమ మేధస్సును కలిగినట్లుగా చెప్పుకోవచ్చును.
యంత్రాల సామర్థ్యం పెరిగిపోతూ వుండటంతో, ఏది కృత్రిమ మేధ, ఏది కాదు అని చెప్పడం కష్టం. కొన్ని సంవత్సరాల క్రితం ఆప్టికల్ క్యారెక్టర్ రికగ్నిషన్ (ఓసిఆర్) తరచూ కృత్రిమ మేధ గా పరిగణించబడేది. ఇప్పుడు అనేక పరికరాలలో చాల మామూలుగా లభ్యం అవ్వడం వల్ల ఇప్పుడు ఓసిఆర్ "కృత్రిమ మేధస్సు" నిర్వచనం నుండి తొలగించబడింది. మానవ ప్రసంగాన్ని విజయవంతంగా అర్థం చేసుకోవడం, వ్యూహాత్మక ఆటలలో (చెస్, గో వంటివి) అత్యధిక స్థాయిలో పోటీపడటం, స్వయంప్రతిపత్తితో పనిచేసే కార్లు, యంత్రానువాదలు మొదలైనవి కృత్రిమ మేధస్సుగా వర్గీకరించదగిన ఆధునిక యంత్ర సామర్థ్యాలు.
1955 లో కృత్రిమ మేధస్సు ఒక విద్యా విభాగంగా స్థాపించబడింది, తరువాత సంవత్సరాలలో ఇది అనేక ఆశలను రేపింది. అత్యంత తెలివి, విజ్ఞానం, సామర్ధ్యం కల యంత్రాలు అందుబాటులోకి వస్తాయి అనే ఆశాభావాలను రేపెత్తింది. అప్పడికి అందుబాట్లో ఉన్న వనరులు ఈ ఆశలను, అంచనాలను అందుకోవడానికి సరిపోలేదు. చాల నిధుల నష్టం తర్వాత కృత్రిమ మేధ తాత్కాలికంగా ఆగిపొయింది. ఈ కాల వ్యవధిని "AI వింటర్ " అని పిలుస్తారు.
వెలుపలి లంకెలు
వర్గం:కంప్యూటరు శాస్త్రం వర్గం:కంప్యూటర్ వర్గం:సాంకేతిక విజ్ఞానం వర్గం:కృత్రిమ మేధస్సు
ఆరంభకాల చోళులు
పూర్వ, తరువాత సంగం కాలం (క్రీ.పూ.200 - సా.శ.200) లోని పురాతన తమిళ దేశంలోని మూడు ప్రధాన రాజ్యాలలో ఒకటి. వారి ప్రారంభ రాజధానులు ఉరూరు, కావేరిపట్టినం. వ్రాతపూర్వక ఆధారాలు అరుదుగా లభించే పాండ్యాలు, చేరాలతో చోళ చరిత్ర కూడా ఒకటిగా ఉంది.
మూలాలు
పురాతన తమిళనాడులో మూడు రాచరిక రాజ్యాలు ఉన్నాయి. వీటిని వేందరు అని పిలిచే రాజులు, అనేకమంది అధిపతులు ఉన్నారు. వీరు సాధారణ నాయకులు వెలు లేదా వెలిరుగా పిలువబడ్డారు. స్థానిక స్థాయిలో ఇంకా తక్కువగా కిళరు లేదా మన్నారు అని పిలువబడే వంశ ముఖ్యులు ఉన్నారు. ఈ ఉత్తర సామ్రాజ్యాల నియంత్రణకు వెలుపల ఉన్న తమిళ ప్రాంతం స్వతంత్ర ఉనికిని కలిగి ఉంది. తమిళ రాజులు, ముఖ్యులు ఎల్లప్పుడూ ఆస్తి విషయంలో ఒకరితో ఒకరు విభేదిస్తూనే ఉన్నారు. రాజ న్యాయస్థానాలు అధికారాన్ని పంపిణీ చేసే ప్రదేశాల కంటే అధికంగా సామాజిక సమావేశ స్థలాలు; అవి వనరుల పంపిణీకి కేంద్రాలుగా ఉన్నాయి.
మూడు రాజవంశాల పేర్లు; చోళులు, పాండ్యులు, చేరాలు అశోక (క్రీ.పూ. 273–232 లిఖిత) స్తంభాల శాసనాలలో పేర్కొనబడ్డాయి. ఈరాజ్యాలు అశోకుడికి లోబడి ఉండకపోయినా, అతనితో స్నేహపూర్వక సంబంధాలు ఉన్నాయి. క్రీస్తుపూర్వం 150 లో పరిపాలించిన కళింగ రాజు ఖరవేల 100 సంవత్సరాలకు పైగా ఉనికిలో ఉన్న తమిళ రాజ్యాల సమాఖ్య గురించి ప్రసిద్ధ హతిగుంప శాసనంలో పేర్కొన్నారు.
ప్రారంభ చోళుల సమాచారం కొరకు సంగం కాలం ప్రారంభ తమిళ సాహిత్యం మరొక ప్రధాన మూలంగా ఉంది. కరికాల చోళుడు అత్యంత ప్రసిద్ధ ప్రారంభ చోళుడుగా భావించబడుతున్నాడు. ఆయన తమిళ సంఘం సాహిత్యంలో అనేక కవితలలో ప్రస్తావించబడ్డాడు. ఎరిథ్రేయను సముద్రం పెరిప్లసు (పెరిప్లసు మారిసు ఎరిథ్రేయి) రచనలో చోళ దేశం, దాని పట్టణాలు, ఓడరేవులు, వాణిజ్యం గురించి కూడా సంక్షిప్త ప్రస్తావనలు ఉన్నాయి. పెరిప్లస్ అనేది అనామక అలెగ్జాండ్రియా వ్యాపారి రచన. ఇది డొమిటియా (క్రీ.పూ 81 – 96) కాలంలో వ్రాయబడింది. ఇందులో చోళ దేశం విలువైన సమాచారం ఉంది. అర్ధ శతాబ్దం తరువాత భౌగోళిక టోలెమి చోళ దేశ ఓడరేవు, దాని లోతట్టు నగరాల గురించి మనకు చాలా అధికంగా తెలియజేసాయి.
మహావంశ అనే బౌద్ధ గ్రంథం శ్రీలంక నివాసులు, చోళ దేశం నుండి వచ్చిన తమిళ వలసదారుల మధ్య అనేక విభేదాలను కూడా వివరిస్తుంది.
యాళపాన వైపావ మలై వంటి చరిత్రలు, కొనేసరు శిలాశాసనం (తమిళం:కల్వెట్టు) వంటి రాతి శాసనాలు పూర్వ చోళ రాజు, మను నీది చోళను వారసుడు కులక్కొట్టను సా.శ. 438 లో త్రికోణమలై వద్ద శిథిలమైన కోనేశ్వరం ఆలయం, కోనేరును పునరుద్ధరించారని పశ్చిమ మున్నేశ్వరం ఆలయం తీరం, పురాతన వన్నియారును రాచరికంగా (ప్రస్తుత వన్నియారు లేదా పల్లి కులంతో కలవరపడకూడదు) స్థిరపరిచారు.
ఆరంభకాల చోళులు
మధ్యయుగ చోళుల శాసనాలు ప్రారంభ చోళ రాజుల చరిత్రతో నిండి ఉన్నాయి. చోళులు సూర్యుడి నుండి వచ్చినట్లుగా చూశారు. ఈ చారిత్రాత్మక సంఘటనలు అగస్త్య ఋషి సమకాలీనుడిగా భావించే చోళ రాజు కాంతమ గురించి మాట్లాడుతుంటాయి. ఆయన భక్తి కావేరి నదిని ఉనికిలోకి తెచ్చింది. అనుకోకుండా ఒక దూడను చంపినందుకు తన కొడుకుకు మరణశిక్ష విధించిన మను నీది చోళ రాజు కథ కూడా ఉంది. మహావంశ, దత్త గామిని (క్రీ.పూ. 3 వ శతాబ్దం) చేతిలో ఓడిపోయిన రాజు ఎలారాను గొప్ప న్యాయమూర్తిగా చిత్రీకరించాడు '.. తన మంచం తల మీద తాడుతో జత చేసిన గంట, తద్వారా న్యాయం కోరిన వారందరూ దాన్ని మోగించవచ్చు .. '. ఆకలితో ఉన్న డేగకు తన మాంసాన్ని ఇవ్వడం ద్వారా దేగ నుండి పావురాన్ని రక్షించిన రాజు శిబి చరిత్ర కూడా ప్రారంభ చోళ చరిత్రలో భాగంగా ఉంది.
ఈ చారిత్రాత్మక సంఘటనలు తరువాతి చోళ కాలంలో 10 -11 వ శతాబ్దాల రాగి-ఫలక చార్టర్లలో చేర్చబడిన సుదీర్ఘ పౌరాణిక వంశావళికి అధిక ప్రాధాన్యతనిచ్చాయి. దీని మొట్టమొదటి సంస్కరణ అన్బిలు ఫలకాలలో కనుగొనబడింది, ఇది విజయాలయ చోళుడి ముందు పదిహేను పేర్లను ఇస్తుంది. వీరిలో కరికాల పెరునార్కిల్లి, కోసెంగన్నను చారిత్రక పేర్లు ఉన్నాయి. తిరువాలాంగడు ఫలకం ఈ జాబితాను నలభై నాలుగు, కన్యాకుమారి ఫలకం యాభై రెండు వరకు ఉన్నాయి. కళింగతుపరణి వంటి సాహిత్య రచనల నుండి సేకరించిన ఇతర జాబితాలు ఉన్నాయి. కొన్ని పేర్లు, వివరాలు అందరికీ సాధారణమైనప్పటికీ ఈ రెండు జాబితాలు ఏవీ అంగీకరించబడలేదు.
సంగం సాహిత్యంలో చోళులు
క్రీ.పూ.200 -సా.శ. 300 కాలంలో వ్రాసిన సంగం సాహిత్యంలో ఆరంభకాల చోళుల గురించిన స్పష్టమైన ఆధారాలు ఉన్నాయి. దురదృష్టవశాత్తు సంగం రచనల అంతర్గత కాలక్రమాన్ని కలిపి ఉంచడం సాధ్యం కాలేదు. ఈ కారణంగా మనకు చాలా మంది పాలకుల గురించి తెలుసు, కాని వారి కాలక్రమం కాదు. ముగ్గురు రాజులు యుద్ధంతో పోరాడుతున్నట్లుగా లేదా రెండు సైన్యాలకు ఆహారం ఇవ్వడంలో పాల్గొన్నట్లు చిత్రీకరించబడింది.
కరికాల చోళుడు
పట్టనప్పలైలో పేర్కొన్న వారందరిలో కరికాల చోళుడు (క్రీ.పూ. 90) మరింత ప్రఖ్యాతిగాంచాడు. కరికాల చోళుడి తండ్రి ఇలాంసెట్సెన్నీ, సాహసవంతుడైన రాజు, కఠినమైన పోరాట యోధుడు. 'కరికాలా' అంటే 'ఏనుగు ఫెల్లరు' లేదా 'నల్లగాకాలిన కాలు'. ఇది తన జీవిత ప్రారంభంలో యువరాజుకు సంభవించిన అగ్ని ప్రమాదానికి సూచనగా భావించబడుతుంది. పట్టినప్పలై ఈ ప్రమాదం గురించి యువరాజు తప్పించుకొని చోళ సింహాసనంలో స్థిరపడిన ఉత్సాహిక మార్గాన్ని వివరిస్తాడు. పట్టినప్పలై అప్పటి చోళ రాజధాని కావేరిపట్టిణం మీద పొడవైన కవితారచన చేసాడు. ఈ రచనలో కరికాల చోళుడు మిగతా ఇద్దరు తమిళ రాజుల మీద పోరాడిన అనేక యుద్ధాలను కూడా వివరిస్తుంది. అందులో చేరా రాజు అవమానానికి గురై (అతని వెనుక భాగంలో గాయం పొందాడు) ఆత్మహత్య చేసుకున్నాడు. కరికాలచోళుడు ఆ విధంగా తనకు వ్యతిరేకంగా ఏర్పడిన సమాఖ్యను విచ్ఛిన్నం చేసి పాండ్యులు, చేరాల మీద ఆధిపత్యాన్ని నెలకొల్పారు.
thumb|right|తిరుచిరపల్లి సమీపంలో కావేరి నది మీద కరికాల చోళుడు నిర్మించిన కల్లనై (రాతితో నిర్మించిన ఆనకట్ట) తరువాతి కాలంలో కరికాల చోళుడు ప్రస్తావన సిలప్పదికారం, 11 – 12 వ శతాబ్దాల శాసనాలు, సాహిత్య రచనలలో కనుగొనబడిన అనేక ఇతిహాసాలలో చోటుచేసుకుంది. భారతదేశం మొత్తాన్ని హిమాలయాల వరకు జయించడం, ఆయన భూస్వామ్యవాదుల సహాయంతో కావేరి నది రాతి ఆనకట్ట అనే వరదనివారణ నదీతీర నిర్మాణాన్ని వారు ఆయనకు ఆపాదించారు. అయితే ఈ ఇతిహాసాలు సంగం రచనలలో లేకపోవడం స్పష్టంగా కనిపిస్తాయి.
నలంకిళ్ళై, నెడుంకిళ్ళై
కవి కోవూరు కిలారు ఇద్దరు చోళ నాయకులు నలంకిల్లి, నేడున్కిల్లి మధ్య సుదీర్ఘమైన అంతర్యుద్ధం గురించి ప్రస్తావించారు. నలంకిల్లి తమ్ముడు మావలట్టను చేత ముట్టడి చేయబడిన అవూరు లోని ఒక కోటలో నేడున్కిల్లి తనకు తాను బంధీ అయ్యాడు. నగర ప్రజలకు చెప్పలేని దుఃఖాన్ని కలిగించకుండా బయటకు వచ్చి మనిషిలా పోరాడాలని కవి నేదున్కిల్లిని కోరాడు.
మరొక కవితలో కవి ఎవరైతే గెలిచినా, ఓడిపోయినా వాడు చోళుడు అవుతాడని పౌర యుద్ధాన్ని వదులుకోవాలని యువరాజులను వేడుకుంటున్నాడు.
కొసెంగన్నను
పొయ్గయారు " కలావళి " చోళరాజు కొసేంగన్న గురించి చేరా రాజు కనైక్కలు ఇరుంపొరాయితో ఆయన యుద్ధం గురించి ప్రస్తావించాడు. ఓడిపోయిన చేరారాజును ఖైదీగా తీసుకున్నారు. చేరాలకు స్నేహితుడైన పోయ్గయారు 40 చరణాలలో చోళ రాజు కొచ్చెంగనన్ను ప్రశంసిస్తూ ఒక కవిత పాడారు. ఈ పని పట్ల సంతోషించిన చోళ రాజు చేరరాజును విడుదల చేశాడు. చేరా రాజధాని సమీపంలోని కలుమలం వద్ద జరిగిన యుద్ధాన్ని కలావళి వివరిస్తుంది. 63 నాయనార్లలో కోసెంగన్నను ఒకరు.
కొసేంగన్నను సమాచారం తరువాతి కాలంలో చాలా సందర్భాలలో మార్పుకు లోనైంది. కావేరి నది ఒడ్డున శివుడి కోసం అనేక చక్కటి దేవాలయాలను నిర్మించిన ధర్మబద్ధమైన శివ భక్తుడిగా చిత్రీకరించబడింది.
సాంఘిక పరిస్థితులు
చోళుల భూమి సారవంతమైనది, తగినంత ఆహారం ఉంది. కవేరి నది నీరు ప్రవహించే చోళ దేశంలో ఏనుగు పడుకోగలిగే స్థలంలో ఏడుగురి తిండికి కావలసిన ధాన్యాన్ని ఉత్పత్తి చేయగలదని సంగం కవితలు చెబుతున్నాయి.
వంశపారంపర్య రాచరికం అనేది ప్రభుత్వంలో ఉన్న రూపం. వివాదాస్పద వారసత్వం, అంతర్యుద్ధం అసాధారణం కాదు. రాజ్య కార్యకలాపాలు పరిమితం. ఆచారానికి సంబంధాలలో మునిగిపోయిన సమాజంలో అత్యంత వికృత నియంత కూడా పెద్దగా హాని చేయలేడు.
చోళ రాజులు ప్రజలు తమవ్యవహారాల పరిష్కారానికి రాజును చేరుకోగలిగారు. చాలా సందర్భాలలో రాజు నేరుగా న్యాయం చేశారు. ఇది తరువాతి చోళుల అద్భుతమైన సామ్రాజ్యాలకు విరుద్ధంగా ఉంది. ఇక్కడ చక్రవర్తి ప్రజలతో సంబంధానికి దూరంగా ఉంచబడ్డాడు. రాజులు తరచూ యుద్ధంలో వ్యక్తిగతంగా పాల్గొన్నారు. యుద్ధంలో రాజులు చంపబడడం, గాయపడడం జరిగితే ఆయన సైన్యం వెంటనే పోరాటాన్ని వదిలివేసి లొంగిపోయింది.
చోళ దేశం, ప్రాచీన రోమను సామ్రాజ్యం మధ్య వృద్ధి చెందిన వాణిజ్యాన్ని ఎరిథ్రేయను సముద్రం పెరిప్లస్ (సా.శ. 75) చాలా వివరంగా ఇచ్చారు.
వనరులు
వర్గం:Dynasties of India వర్గం:Empires and kingdoms of India వర్గం:Chola dynasty వర్గం:History of Tiruchirappalli
సన్ ఆఫ్ ఇండియా
సన్‌ ఆఫ్‌ ఇండియా దేశభక్తి ప్రధానాంశంగా 2021లో నిర్మించిన తెలుగు సినిమా. శ్రీ లక్ష్మీప్రసన్న పిక్చర్స్, 24 ఫ్రేమ్స్‌ ఫ్యాక్టరీ బ్యానర్ పై మంచు విష్ణు ఈ సినిమాను నిర్మించగా డైమండ్‌ రత్నబాబు దర్శకత్వం వహించాడు. మోహన్ బాబు, శ్రీకాంత్, తనికెళ్ళ భరణి ప్రధాన పాత్రల్లో నటించిన ఈ సినిమా 2022 ఫిబ్రవరి 18న విడుదలై, 2022 మే 17న అమెజాన్ ప్రైమ్ వీడియో ఓటీటీలో విడుదలైంది.
కథ
బాబ్జీ (మోహ‌న్‌బాబు) ఎన్‌.ఐ.ఎ అధికారిణి అయిన ఐరా (ప్ర‌గ్యా జైశ్వాల్‌) ద‌గ్గ‌ర డ్రైవ‌ర్‌గా ప‌నిచేస్తుంటాడు. తిరుపతి బయలుదేరిన కేంద్ర మంత్రి మహేంద్ర భూపతి (శ్రీకాంత్) తలకోనలో కిడ్నాప్‌కి గుర‌వుతాడు. ఈ కేసుని ఛేదించ‌డం కోసం ఐరా రంగంలోకి దిగుతుంది. ఈ క్రమంలో కిడ్నాప్‌ల వెన‌క బాబ్జీ అని తెలుస్తుంది. ఇంత‌కీ బాబ్జీ ఆ కిడ్నాప్‌లు ఎందుకు చేశాడు? అతను గతం ఏమిటి? అనేదే మిగతా సినిమా కథ.
చిత్రనిర్మాణం
ఈ సినిమాను 2020 ఆగస్టు 15 స్వాతంత్ర్య దినోత్సవం రోజున ‘సన్ ఆఫ్ ఇండియా’ సినిమాను మోహన్ బాబు ప్రకటించాడు. ఈ సినిమా 2020 అక్టోబరు 23న పూజ కార్యక్రమాలతో సినిమా షూటింగ్ ప్రారంభమైంది. ఈ సినిమా టీజర్‌కు చిరంజీవి వాయిస్‌ ఓవర్‌ ఇచ్చాడు.
టెంపోరావు
టెంపోరావుగా ప్రసిద్ధుడైన "కూరపాటి రామచంద్రరావు" తెలుగు రచయిత. ఇతడు తెలుగులో అపరాధ పరిశోధన సాహిత్యాన్ని ప్రవేశపెట్టాడు. తెలుగులో "డిటెక్టివ్", "ఫిల్మ్‌" అనే పత్రికలను ఇంగ్లీషులో "టెంపో" అనే పత్రికను నడిపాడు.
విశేషాలు
ఇతడు తూర్పు గోదావరి జిల్లా, వేలంగి గ్రామంలో జన్మించాడు. బెనారస్ హిందూ విశ్వవిద్యాలయం నుండి పట్టా పుచ్చుకున్నాడు. మద్రాసులో స్థిరపడ్డాడు. ఇతడు చిన్నతనం నుండే కథలు వ్రాయడం ప్రారంభించాడు. పేరుమోసిన ఆంగ్ల రచయితల రచనలు అన్నీ చదివి ప్రభావితుడై తెలుగులో రచనలు చేయడం మొదలుపెట్టాడు. ఇతని డిటెక్టివ్ కథలు, నవలలు పాఠకుల ఆదరణను పొందాయి. ఇతడు 350కి పైగా నవలలు రచించాడు. శ్రీశ్రీ ఇతడికి "సాహితీ సామ్రాట్" అనే బిరుదును ఇచ్చాడు.
సినిమా రంగం
ఇతడు సి.ఐ.డీ.రాజు, గూడుపుఠాణి మొదలైన సినిమాలకు సంభాషణలు వ్రాశాడు.
మరణం
ఇతడు 1985, జూలై 24వ తేదీన మద్రాసులో మరణించాడు.
మూలాలు
వర్గం:1923 జననాలు వర్గం:తెలుగు రచయితలు వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు వర్గం:నవలా రచయితలు వర్గం:సంపాదకులు వర్గం:తెలుగు కథా రచయితలు వర్గం:సినిమా రచయితలు వర్గం:తూర్పు గోదావరి జిల్లా వ్యక్తులు వర్గం:బెనారస్ హిందూ విశ్వవిద్యాలయం పూర్వ విద్యార్థులు వర్గం:1985 మరణాలు
బ్రహ్మయ్య
బ్రహ్మయ్య (Brahmayya or Brahmaiah) తెలుగు వారిలో కొందరి పేరు.
బాపిరాజు
బాపిరాజు తెలుగువారిలో కొందరి పేరు.
బాపిరాజు పేరుతో కొన్ని గ్రామాలు:
పెదపాడు- 2
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి. సమీప జూనియర్ కళాశాల పెదపాడులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు వట్లూరులోనూ ఉన్నాయి. సమీప వైద్య కళాశాల ఏలూరులోను, మేనేజిమెంటు కళాశాల, పాలీటెక్నిక్‌లు వట్లూరులోనూ ఉన్నాయి. సమీప అనియత విద్యా కేంద్రం పెదపాడులోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు ఏలూరు లోనూ ఉన్నాయి.
ప్రభుత్వ వైద్య సౌకర్యం
పెదపాడులో ఉన్న మూడు ప్రాథమిక ఆరోగ్య ఉప కేంద్రాల్లో డాక్టర్లు లేరు. ఐదుగురు పారామెడికల్ సిబ్బంది ఉన్నారు.
సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. అలోపతి ఆసుపత్రి, పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పెదపాడులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉంది.
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వారం వారం సంత గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం గ్రామం నుండి 5 కి.మీ.లోపు దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
పెదపాడులో భూ వినియోగం కింది విధంగా ఉంది:
నీటిపారుదల సౌకర్యాలు
పెదపాడులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పెదపాడులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, చేపల పెంపకం
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 4870. ఇందులో పురుషుల సంఖ్య 2406, మహిళల సంఖ్య 2464, గ్రామంలో నివాస గృహాలు 1363 ఉన్నాయి.
మూలాలు
వెలుపలి లంకెలు
ట్రెడల్ పంపు
ట్రెడల్ పంపు అనగా మానవ శక్తితో నడిచే చూషణ పంపు, ఇది బావి యొక్క పైభాగాన ఉంటుంది. ట్రెడల్ అనగా కాలితో తొక్కుటవల్ల పని చేయు యంత్ర భాగం. ట్రెడల్‌ను కాలుతో తొక్కుతూ ఈ పంపును పనిచేయిస్తారు. ట్రెడల్ పంపు నీటి పారుదల కొరకు ఉపయోగిస్తారు. దీనిని ఏడు మీటర్లు లేదా అంతకు తక్కువ లోతు నుండి నీటిని తోడేందుకు రూపొందించారు. ట్రెడల్ ను పైకి క్రిందికి తొక్కడం ద్వారా ఈ పంపు పనిచేస్తుంది, తద్వారా దీనిలోని మీటలు, డ్రైవ్ పిస్టన్లు భూగర్భజలాన్ని చూషణ పద్ధతిలో ఉపరితలానికి లాగుతాయి. alt=A sketch of a treadle pump .|thumb|ట్రెడిల్ పంప్ యొక్క ఉదాహరణ.
అనువర్తనాలు
ట్రెడల్ పంపులు వర్షాధార నీటిపారుదలపై ఆధారపడే స్వేచ్ఛా రైతులకు, తక్కువ పొలం ఉన్న రైతులకు అధిక లాభాలను ఇవ్వటంలో సహాయపడతాయి. ట్రెడల్ పంపు ఎక్కువభాగం మోటారు పంపు వలె పనిచేస్తుంది, కానీ ఖర్చు చాలా తక్కువ. ఎందుకంటే దీనిని పనిచేయించడానికి ఇంధన అవసరం లేదు, ఇది ఆపరేటర్ల యొక్క శరీర బరువు, కాలి కండరాల శక్తితో నడుపబడుతోంది, అంతేకాక ఇది మోటారు పంపు కంటే చాలా తక్కువ వెలకి వస్తుంది. ఇది మోటారు పంపు కన్న 50 శాతం ధర తక్కువ ఉంటుంది. ఇది గంటకు ఐదు నుండి ఏడు ఘనపు మీటర్ల నీటిని బావులనుండి, బోర్ రంధ్రములనుండి ఏడుమీటర్ల ఎత్తుకు తీసుకొనిపోయే సామర్థ్యం కలిగి యుంది. ఇది సరస్సులనుండి, నదులనుండి నీటిని తోడుటకు కూడా ఉపయోగపడుతుంది. దీనిని స్థానికంగా ఉత్పత్తిచేస్తున్నారు. దీని ఉత్పత్తిని నైపుణ్యము గల వల్డర్లు, ఉత్పాదక హార్డువేర్ లేకుండా ఉత్పత్తిచేయుటకు సవాలుగా తీసుకొని స్థానికంగా తయారుచేస్తున్నారు.
ఈ పంఫులు సాధారణంగా రైతులు, చిన్న భూకమతాలు గలవారు, ఒక ఎకరా భూమి కలిగినవారు ఎక్కువగా వాడతారు. ఈ పంపును పేదదేశాలలోనూ, చిన్నగ్రామాల లోను అనగా ఆఫ్రికా లోని గ్రామాలు, ఆసియాలోని చిన్న రైతులు, ద్రవ్యసమస్యతో బాధపడు ఇతర ప్రాంతాలలో కూడా వాడుతున్నారు.
చరిత్ర
ఈ ట్రెడిల్ పంపు 1980 లో రంగపూర్ దినజ్‌పూర్ రూరల్ సర్వీసు (RDRS) లో వ్యవసాయ కోఆర్డినేటరుగా పనిచేయుచున్న "గున్నార్ బార్నెస్" అనే ఇంజనీరు ఆవిష్కరించెను. RDRS 1975 లలో అధిక సామర్థ్యం కలిగిన తక్కువ ఖర్చుతోకూడిన పంపుల కోసం నిరంతరం అన్వేషిస్తూ అనేక రకాల పంపుల రకాలను ప్రయోగాత్మకంగా పరిశీలించింది. ఈ స్ంస్థ 1980-81 మధ్యలో ఒక నెలకు 3000 తయారుచేసే స్థానిక వర్క్‌షాపులను ఏర్పాటుచేసింది. కొన్ని సంవత్సరముల తర్వాత బంగ్లాదేశ్ లో ఐ.డి.ఇ స్థాపించిన తరువాత ఈ పంపుల మార్కెటింగ్ ను విస్తరించింది.
ప్రారంభ అభివృద్ధి
పేదలతో కలసి పనిచేసి RDRS మానవీయమైన సరసమైన ధరకు వ్యవసాయానికి ఈ పంపును ఉత్పత్తిచేశారు. ఈ పంపు ముఖ్య ఉద్దేశం 0.5 హెక్టార్ల గోధుమ పంటను పండించుటకు నిర్దేశించుట. ఈ పంపు ఖర్చు, దానిని అమర్చే ఖర్చు ఒక ధాన్యం బస్తా ధర కంటే ఎక్కువ ఉండరాచు. ఈ పంపు స్థానికంగా ఏ సమస్యలు వచ్చినా బాగుచేసే విధంగా ఉండాలి. దీనికోసం వెదురు బొంగుల చట్రం, ఇతర స్థానిక పరికరాలు వినియోగించబడినవి.అనేక డిజైన్లను పరిశీలించి అధిక నాణ్యత కల పంపును తయారుచేశారు.ట్రెడిల్ పంపుకు ముందు గల చివరి డిజైన్ "వై.పంపు". దీనిలో రెండు సిలిండర్లు కలసి వెల్డింగ్ చేయబడి "Y " ఆకారంలఒ తయారుచేయబడింది. దీనిని చేతితో నడిపే చట్రం. దీనిలో పాదానికి చేతులు సహకారం అందించే విధంగా తయారుచేశారు. ఆ తర్వాత బంగ్లాదేశ్, భారత దేశంలో చేతిపంపుల పరిశ్రమలలో అధిక సమర్థవంతమైన పంపును తయారుచేసారు.
ఈ ట్రెడిల్ పంపు 1980 లో మొట్టమొదటిసారి పరిచయం కాబదింది. RDRS వర్క్ షాపులో రోజుకు డిమాండును బట్టి 20 పంపులు ఉత్పత్తి చేయబడినవి. 1982 తర్వాత వివిధ మోడళ్ళలో ఈ పంపులు తయారు చేయబడినవి: ట్విన్ ట్యూబ్‌బెల్, ట్విన్ డగ్‌వెల్, ట్విన్ లో-లిఫ్ట్ మొదలగునవి. దీనిలో ట్విన్ ట్యూబ్‌వెల్ గృహ వినియోగంలో త్రాగునీటి కోసం వాడబడుతున్నది.
ఇతర లింకులు
వర్గం:పంపులు
లఖిసరాయ్
లఖిసరాయ్ బీహార్‌ రాష్ట్రం,లఖిసరాయ్ జిల్లా లోని పట్టణం, ఈ జిల్లాకు ముఖ్యపట్టణం. 2011 జనాభా లెక్కల ప్రకారం పట్టణ జనాభా 99,931
జనాభా
2011 భారత జనాభా లెక్కల ప్రకారం, లఖిసరాయ్ జనాభా 99,979, వీరిలో 52,665 మంది పురుషులు, 47,314 మంది మహిళలు. 0 నుండి 6 సంవత్సరాల వయస్సులో ఉన్న పిల్లలు 17,641. లఖిసరాయ్‌లో మొత్తం అక్షరాస్యుల సంఖ్య 57,902, ఇది జనాభాలో 57.9%. పురుషుల్లో అక్షరాస్యత 63.9% కాగా, స్త్రీలలో ఇది 51.2%. లఖిసరాయ్‌లో ఏడేళ్ళ పైబడిన వారిలో అక్షరాస్యత 70.3%. అందులో పురుషుల అక్షరాస్యత 77.6%, స్త్రీ అక్షరాస్యత 62,2%. షెడ్యూల్డ్ కులాల జనాభా 10,730, షెడ్యూల్డ్ తెగల జనాభా 180. 2011 లో పట్తణంలో 17,214 గృహాలున్నాయి.
మూలాలు
వర్గం:Coordinates on Wikidata వర్గం:బీహార్ నగరాలు పట్టణాలు
రవాణా
రవాణా అనేది ప్రజలు, వస్తువులు లేదా జంతువులను ఒక ప్రదేశం నుండి మరొక ప్రదేశానికి తరలించడాన్ని సూచిస్తుంది. రవాణా అనేది ఆధునిక జీవితంలో ముఖ్యమైన భాగం, ఎందుకంటే ఇది ప్రజలు ఇతర ప్రాంతాలలో పని చేసుకొనుటకు, చదువుకొనుటకు, ఇతర గమ్యస్థానాలకు ప్రయాణించడానికి వీలు కల్పిస్తుంది మరియు ప్రపంచవ్యాప్తంగా వస్తువులు మరియు సేవల తరలింపును సులభతరం చేస్తుంది. రవాణా మార్గాలలో గాలి, భూమి ( రైలు మరియు రహదారి ), నీరు, కేబుల్, పైప్‌లైన్ ఉన్నాయి. రవాణా వాణిజ్యాన్ని అనుమతిస్తుంది, ఇది నాగరికతల అభివృద్ధికి అవసరమైనది.
టెర్మినల్స్ వాహనాలకు ఇంధనం నింపే డిపోలుగా, వస్తువుల నిల్వ కోసం గిడ్డంగులుగా మరియు వాహన పరికరాల నిర్వహణ సౌకర్యాలతో సహా వివిధ సేవలను కూడా అందిస్తాయి. రవాణా వ్యవస్థల సామర్థ్యం దేశ ఆర్థిక అభివృద్ధి మరియు శ్రేయస్సులో కీలక పాత్ర పోషిస్తాయి.
రవాణా సాధనాలు అంటే ప్రజలను లేదా సరుకును తీసుకెళ్లడానికి ఉపయోగించే వివిధ రకాల రవాణా సౌకర్యాలు. వాటిలో వాహనాలు, రైడింగ్ జంతువులు ఉంటాయి. వాహనాలలో వ్యాగన్లు, ఆటోమొబైల్స్, సైకిళ్ళు, బస్సులు, రైళ్లు, ట్రక్కులు, హెలికాప్టర్లు, వాటర్‌క్రాఫ్ట్, అంతరిక్ష నౌక మరియు విమానాలు ఉంటాయి.
రవాణాను వివిధ రీతులుగా వర్గీకరించవచ్చు, వీటిలో:
రోడ్డు రవాణా: ఇందులో కార్లు, బస్సులు మరియు ట్రక్కులు వంటి వాహనాలు ఉంటాయి, ఇవి ప్రజలను మరియు వస్తువులను రవాణా చేయడానికి రోడ్లను ఉపయోగిస్తాయి.
రైలు రవాణా: ఇందులో ట్రాక్‌లపై నడిచే రైళ్లు, ఎక్కువ దూరాలకు ప్రజలను మరియు వస్తువులను రవాణా చేస్తాయి.
వాయు రవాణా: ఇందులో విమానాలు మరియు హెలికాప్టర్‌లు ఉంటాయి, ఇవి గాలిలో ప్రజలను మరియు వస్తువులను ఎక్కువ దూరాలకు మరియు సుదూర గమ్యస్థానాలకు రవాణా చేస్తాయి.
పైప్‌లైన్ రవాణా: ఇందులో చమురు, సహజ వాయువు, నీరు వంటి ద్రవాలు మరియు వాయువులను ఎక్కువ దూరాలకు రవాణా చేసే పైప్‌లైన్‌లు ఉంటాయి.
మూలాలు
వర్గం:రవాణా
గ్యాంగ్ (2018 సినిమా)
గ్యాంగ్ 2018లో విడుదలైన తెలుగు సినిమా. స్టూడియో గ్రీన్ ప్రొడక్షన్స్, యూవీ క్రియేషన్స్ బ్యానర్‌లపై జ్ఞానవేల్‌ నిర్మించిన ఈ సినిమాకు విఘ్నేష్ శివన్ దర్శకత్వం వహించాడు. సూర్య, కీర్తి సురేష్, రమ్యకృష్ణ, కార్తిక్, బ్రహ్మానందం, నంద, ఆర్జే బాలాజీ ప్రధాన పాత్రల్లో నటించిన ఈ సినిమా జనవరి 12న విడుదలైంది.
కథ
తిలక్ (సూర్య), బుజ్జమ్మ( రమ్యకృష్ణ) ఇద్దరూ కలిసి మరికొందరితో కలిసి ఒక గ్యాంగ్‌గా ఏర్పడి నకిలీ సీబీఐ ఆఫీసర్లుగా, నకిలీ ఇన్‌కంటాక్స్ ఆఫీసర్లుగా రైడ్స్ చేస్తూ అవినీతి పరులకు వద్ద ఉండే బ్లాక్ మనీ కొట్టేస్తుంటారు. అది అవినీతి సొమ్ము కావడంతో ఎవరూ కంప్లయింట్ చేయడానికి సాహసించరు. ఈ గ్యాంగ్ చేసే పనులు పోలీస్, సీబీఐ, ఇన్‌కంటాక్స్ డిపార్టుమెంటుకు తలనొప్పిగా మారుతుంది. వీరి ఆటకట్టించడానికి స్పెషల్ ఆఫీసర్ శివశంకర్ (కార్తీక్) రంగంలోకి దిగుతాడు. ఈ గ్యాంగ్ ఇదంతా ఎందుకు చేస్తోంది? ఆ డబ్బంతా వారు ఏం చేస్తున్నారు? అనేదే మిగతా సినిమా కథ.
మూలాలు
వర్గం:2018 తెలుగు సినిమాలు
కొండా విశ్వేశ్వర్ రెడ్డి
కొండ విశ్వేశ్వర్ రెడ్డి, తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంటు సభ్యుడు. 2014లో జరిగిన పార్లమెంట్ ఎన్నికలలో తెలంగాణ రాష్ట్ర సమితి తరపున చేవెళ్ళ లోకసభ నియోజకవర్గం నుండి పోటిచేసి గెలుపొందాడు. ఇతని తాత కొండా వెంకట రంగారెడ్డి పేరుతో రంగారెడ్డి జిల్లా పేరు పెట్టారు. డెక్కన్ క్రానికల్ ప్రకారం తెలంగాణ రాష్ట్రం లోని రాజకీయ నాయకులలో కొండా విశ్వేశ్వర్ రెడ్డి ధనికుడు (528 కోట్లు).
జననం
విశ్వేశ్వర్ రెడ్డి 1960, ఫిబ్రవరి 26న కొండా మాధవరెడ్డి (ఆంధ్ర ప్రదేశ్, మహారాష్ట్ర మాజీ ప్రధాన న్యాయమూర్తి), జయలత దంపతులకు తెలంగాణ రాష్ట్రం లోని హైదరాబాద్ లో జన్మించాడు. విశ్వేశ్వర్ రెడ్డి తాత కొండా వెంకట రంగారెడ్డి తెలంగాణ స్వాతంత్ర్య సమరయోధుడు, ఆంధ్రప్రదేశ్ ఉప ముఖ్యమంత్రి. రంగారెడ్డి పేరుమీదుగా తెలంగాణ రాష్ట్రంలోని రంగారెడ్డి జిల్లా అని పేరు పెట్టారు.
విద్యాభ్యాసం - ఉద్యోగం
న్యూజెర్సీ ఇన్స్టిట్యూట్ ఆఫ్ టెక్నాలజీ, ఎన్.జే, ఎసెక్స్ కౌంటీ కాలేజ్ నెవార్క్ లలో అధ్యాపకులుగా పనిచేశాడు.
వివాహం
వీరు అపోలో హాస్పిటల్స్ వ్యవస్థాపకుడు ప్రతాప్ సి రెడ్డి కుమార్తె సంగీతా రెడ్డి ని వివాహం చేసుకున్నాడు. వీరికి ముగ్గురు కుమారులు (ఆనందిత్, విశ్వజిత్, విరాజ్).
వృత్తి జీవితం
విశ్వేశ్వర్ రెడ్డి సాఫ్ట్వేర్ వ్యవస్థాపకులు. కోట రీసెర్చ్ & సొల్యూషన్స్ ఇంజనీరింగ్ రీసెర్చ్ అండ్ డెవలప్మెంట్ అనే సంస్థను స్థాపించాడు. అనేక ఐ.పి.ఆర్. యొక్క క్రియేషన్స్ లో పాల్గొన్నాడు. జనరల్ ఎలక్ట్రిక్ లో చీఫ్ ఎగ్జిక్యైటీవ్ ఆఫీసర్ గా, జి.ఇ ఎం.ఎస్.ఐ.టి, హెచ్.సి.ఐ.టి. ల యొక్క మేనేజింగ్ డైరెక్టర్ గా పనిచేశాడు.
రాజకీయ జీవితం
తెలంగాణ రాష్ట్ర సాధన ఉద్యమంలో పాల్గొన్నాడు. 2013లో తెలంగాణ రాష్ట్ర సమితి పార్టీ అధ్యక్షుడు కె. చంద్రశేఖర్ రావు ఆహ్వానం మేరకు రాజకీయాల్లోకి వచ్చాడు. 2014 ఎన్నికల్లో 75,000 ఓట్లకు పైగా తేడాతో చేవెళ్ళ లోకసభ నియోజకవర్గం నుంచి గెలుపొందాడు. 2018, నవంబరులో తెలంగాణ రాష్ట్ర సమితికి రాజీనామా చేసి సోనియా గాంధీ, రాహుల్ గాంధీ సమక్షంలో భారత జాతీయ కాంగ్రెస్‌లో చేరాడు. తరువాత 2021 మార్చిలో కాంగ్రెస్ పార్టీకి రాజీనామా చేశాడు. అనంతరం 03 జూలై 2022న భారతీయ జనతా పార్టీ లో చేరాడు.
ఇవ్వి కూడా చూడండి
కె.వి.రంగారెడ్డి • కొండా మాధవరెడ్డి
వర్గం:తెలంగాణ రాజకీయ నాయకులు వర్గం:జీవిస్తున్న ప్రజలు వర్గం:పార్లమెంటు సభ్యులు వర్గం:హైదరాబాదు వ్యక్తులు వర్గం:1960 జననాలు వర్గం:16వ లోక్‌సభ సభ్యులు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా వ్యాపారవేత్తలు వర్గం:హైదరాబాదు జిల్లా రాజకీయ నాయకులు
చిరాగ్ పాశ్వాన్
చిరాగ్ పాశ్వాన్ (1983 అక్టోబరు 31) ఒక భారతదేశ రాజకీయవేత్త, లోక్‌జనశక్తి పార్టీ అధ్యక్షుడు. అతను భారతదేశ పార్లమెంటు సభ్యుడు, కేంద్రమంత్రి, లోక్ జనశక్తి పార్టీ స్థాపకుడు రామ్ విలాస్ పాశ్వాన్ కుమారుడు.
అతను 2014 భారత సార్వత్రిక ఎన్నికలలో బీహార్ లోని జమూయ్ లోక్‌సభ నియోజకవర్గం నుండి సభ్యునిగా ఎన్నికయ్యాడు. ఈ ఎన్నికలలో అతని తండ్రి హాజ్పూర్ లోక్‌సభ నియోజకవర్గం నుండి ఎన్నికయ్యాడు. వీరిరువురూ లోక్‌జనశక్తి పార్టీ నుండి పోటీ చేసారు.
బాల్యజీవితం, నటనా జీవితం
అతను ఇంజనీరింగ్ గ్రాడ్యుయేట్. అతను బాలీవుడ్ లో "మిలే నా మిలే హం" చిత్రంలో 2011లో నటించాడు. ఈ చిత్రం బాక్సాఫీసు వద్ద విఫలమైంది. అందువల్ల అతని సినిమా కెరీర్ ఆగిపోయింది.
రాజకీయ జీవితం
పాశ్వాన్ లోక్ జనశక్తి పార్టీ తరపున  2014 ఎన్నికలలో జాముయ్ నియోజకవర్గం నుండి పోటీ చేసాడు. సమీప రాష్ట్రీయ జనతాదళ్ కు చెందిన ప్రత్యర్థి సుధాంసు భాస్కర్ పై 85,000 ఓట్ల ఆధిక్యంతో గెలిచాడు. 2019 భారత సార్వత్రిక ఎన్నికలలో అతను మొత్తం 528,771 ఓట్లను సాధించి, సమీప ప్రత్యర్థి భూడియో చౌదరిని ఓడించి   పాశ్వాన్   తన స్థానాన్ని నిలుపుకున్నాడు.
తన రాష్ట్రంలోని నిరుద్యోగ యువతకు ఉద్యోగాలు కల్పించేందుకు అతను చిరాగ్ కా రోజ్గార్ అనే ఎన్జీఓను స్థాపించాడు.
బీహార్ ఫస్ట్ బీహారీ ఫస్ట్ - రాబోయే బీహార్ ఎన్నికలకు ముందు చిరాగ్ పాస్వాన్ బీహార్ యువత దృష్టిని ఆకర్షించేందుకు "బీహార్ ఫస్ట్ బీహారీ ఫస్ట్ క్యాంపెయిన్" ను ప్రారంభించాడు. ఈ క్యాంపైన్ బీహార్ రాష్ట్రాన్ని పూర్తిగా అభివృద్ధి చేయడమే లక్ష్యంగా సృష్టించబడినది. బీహార్‌ను 'నంబర్ వన్' రాష్ట్రంగా మార్చడం చాలా అవసరమని అతను అన్నాడు.
మూలాలు
వర్గం:1983 జననాలు వర్గం:జీవిస్తున్న ప్రజలు వర్గం:బీహార్ రాజకీయ నాయకులు
మౌలానా ఆజాద్ వైద్య కళాశాల
మౌలానా ఆజాద్ వైద్య కళాశాల (మౌలానా ఆజాద్ మెడికల్ కాలేజీ) (MAMC) అనేది భారతదేశంలోని న్యూఢిల్లీలో ఉన్న ఒక వైద్య కళాశాల, ఇది ఢిల్లీ విశ్వవిద్యాలయానికి అనుబంధంగా ఉంది, దీనిని ఢిల్లీ ప్రభుత్వం నడుపుతోంది. దీనికి భారత స్వాతంత్ర్య సమరయోధుడు, స్వతంత్ర భారతదేశ మొదటి విద్యా మంత్రి మౌలానా అబుల్ కలామ్ ఆజాద్ పేరు పెట్టారు. ఇది 1959 లో ఢిల్లీ గేట్ సమీపంలోని బహదూర్ షా జాఫర్ మార్గ్ వద్ద స్థాపించబడింది.
MAMC కి అనుసంధానించబడిన నాలుగు ఆసుపత్రులు 2800 పడకలను కలిగి ఉన్నాయి.
మూలాలజాబితా
వర్గం:వైద్య కళాశాలలు
చాగరి పద్మనాభరెడ్డి
జీవిత విశేషాలు
పద్మనాభరెడ్డి 1931 మార్చి 18న అనంతపురం జిల్లా యాడికి గ్రామంలో దిగువ మధ్యతరగతి కుటుంబంలో ఓబులరెడ్డి, సోమక్క దంపతులకు జన్మించాడు. 5వ తరగతి వరకు యాడికి వీధి బడిలో చదివాడు. 6 నుంచి 8 తరగతుల వరకు మున్సిపల్ హైస్కూలు, తాడిపత్రిలో చదివాడు. 9, ఎస్‌ఎస్‌ఎల్‌సీ లండన్ మిషన్ హైస్కూల్, గుత్తిలో చదివాడు. గుంటూరు ఏసికాలేజీలో ఇంటర్మీడియట్, అనంతపురంలో బీఎస్సీ డిగ్రీ అభ్యసించాడు. మద్రాసులో న్యాయశాస్త్ర కళాశాల నుండి పట్టభద్రులయ్యారు. అతని పెద్దమ్మ కుమారుడు చిన్నప్పరెడ్డి ప్రోత్సాహంతో మద్రాసులో లాయరుగా ప్రాక్టీసు చేశాడు. మద్రాసు హైకోర్టులో 1953 జూలై 27న న్యాయవాదిగా తన వృత్తిని ప్రారంభించాడు. ఆంధ్రరాష్ట్రం ఏర్పడినప్పుడు 1954లో గుంటూరు హైకోర్టుకూ, ఆంధ్రప్రదేశ్ ఏర్పడినప్పుడు 1957లో హైదరాబాదుకు వచ్చి ప్రాక్టీసు చేశాడు. 1967లో చిన్పప్పరెడ్డి న్యాయమూర్తిగా నియమింపబడిన తర్వాత స్వంత ప్రాక్టీసు ప్రారంభించాడు. అతను క్రిమినల్ చట్టాలలో నిష్ణాతుడు.
నిరుపేదల న్యాయవాది
తమకు అన్యాయం జరిగిందంటూ వచ్చిన పేదలకు అండగా నిలిచేవాడు. వామపక్ష భావాలపట్ల అభిమానంతో వుండేవాడు. ఆంధ్రరాష్ట్ర ఉద్యమంతోసహా ఏ రాజకీయ కార్యాచరణలోనూ ఆయన పాల్గొనలేదు. 1962లోనూ, 1965లోనూ ప్రధానంగా కమ్యూనిస్టులను డిటెన్యూలుగా నిర్బంధించినప్పుడు ఆయన వారి తరఫున వాదించాడు. విద్యార్థి దశనుండీ కమ్యూనిస్టు విప్లవకారుల నాయకుడు తరిమెల నాగిరెడ్డిని అభిమానించేవాడు. ఆయనతో సంబంధాలను కలిగి వుండేవాడు.
విప్లవకారులపై ప్రభుత్వం నిర్బంధాన్ని ప్రయోగించిన సందర్భంలో అతను రావి సుబ్బారావు, కన్నాభిరాన్, పత్తిపాటి వెంకటేశ్వర్లు, జీవన్ రెడ్డి, మనోహర్ రాజులతో కలిసి డిఫెన్సు కమిటీగా ఏర్పడి నాగిరెడ్డి కుట్రకేసు, పార్వతీపురం కుట్రకేసులలో వాదించి, చాలామందికి క్రింది కోర్టులు విధించిన శిక్షలను తొలగింపజేశాడు. ఈ కేసులు అబద్ధపు కేసులని రుజువుచేశాడు. ప్రజాస్వామ్య ఉద్యమాలకు పెద్ద అండగా నిరుపేదలకు ఆత్మస్థైర్యం, మనోధైర్యం కల్పించే మంచి న్యాయవాదిగా ఆయనకు పేరుంది.
పద్మనాభరెడ్డి 60 ఏళ్ల సుదీర్ఘ కాలం క్రిమినల్ లాయర్‌గా ప్రాక్టీస్ చేశాడు. హైకోర్టులో అరవై వేలకు పైగా కేసులు వాదించాడు. సాధారణ ప్రజలు, పేదలు హైకోర్టులో సీనియర్ లాయర్లను నియమించుకోలేరు. వాళ్ల ఆర్థిక పరిస్థితి అందుకు సహకరించదు. ఫీజులు ఇవ్వలేని కేసులలో కూడా పద్మనాభరెడ్డి వాదించి గెలిపించాడు. జైలులోని ముద్దాయిలు కార్డుముక్క రాసినా ఆయన స్పందించేవాడు. కేసులో ముద్దాయి ధనికుడా, పేదవాడా అనే తేడా లేకుండా వాదించాడు.
నిరాడంబర జీవితం
హైదరాబాదు పాతనగరం నుండి కొత్తనగరం నుండి హైటెక్‌ సిటీ వెళ్లే దారిలోని మెహదీపట్నంలో ఆయన నివాసం. ఇంట్లో ఒక కుర్చీ దాని ముందు టేబుల్‌ ఆ కుర్చీలో అసీనులయ్యే పద్మనాభరెడ్డిగారు ఎలాంటి హంగులు లేకుండా సాదా సీదా వ్యక్తిగానే ఆయన గురించి వెళ్లిన వారికి కనిపించేవాడు. సాధారణంగా క్రిమినల్‌ కేసులు వాదించే లాయరు అంటే క్లయింట్లు, ప్రజల దృష్టిలో ఒక ప్రత్యేకమైన ఆహార్యం, ఆకారం ఆవిష్కారమవుతుంది. ఆయనది తత్‌ భిన్నమైన రూపం. సాదర ఆహ్వానం, హోదాల తేడా లేదు. అత్యంత సంపన్నుల నుండి కూలి చేసుకునేవారు, ఆటోలు నడిపేవారు, అత్యంత పలుకుబడి గల రాజకీయ వేత్తలు, భుజంమీద గొంగళి, చిరిగిన బట్టలు తొడుక్కునే మామూలు ప్రజానీకం ఎవరైనా సరే తమకు కోర్టులో న్యాయవాదిగా ఉండాలని వచ్చిన వారికి తారతమ్యం చూపించని న్యాయవాది పద్మనాభరెడ్డి.
అతని అభిప్రాయాలు
భారత న్యాయవ్యవస్థ ఎదుర్కొంటున్న సవాళ్ల గురించి ఆయన అభిప్రాయాలు.
అస్తమయం
చాగరి పద్మనాభరెడ్డి 2013 ఆగస్టు 4 తేదీ అనారోగ్యంతో మృతిచెందాడు. అతని ఏకైక సంతానం తనయుడు జస్టిస్ సీ ప్రవీణ్‌కుమార్ ప్రస్తుతం హైకోర్టు జడ్జిగా ఉన్నాడు.
బయటి లంకెలు
వర్గం:1931 జననాలు వర్గం:2013 మరణాలు వర్గం:తెలుగువారిలో న్యాయవాదులు వర్గం:అనంతపురం జిల్లా న్యాయవాదులు
ఎన్.ఆర్.నారాయణ మూర్తి
.
వర్గం:విలీనం నుండి దారిమార్పు తరగతి వ్యాసాలు
బొల్లారం (జిన్నారం)
బొల్లారం, భారతదేశం, తెలంగాణ రాష్ట్రం, సంగారెడ్డి జిల్లా, జిన్నారాం మండలం లోని గ్రామం. ఇది బొల్లారం పురపాలక సంఘానికి ప్రధాన కేంద్రంగా ఉంది. దీనిని ఐడిఎ బొల్లారం అనే మరో పేరుతో కూడా పిలుస్తారు. హైదరాబాద్ మహానగర ప్రాంతంలో ఇది ఒక భాగం. దీని చుట్టూ బాచుపల్లి, మియాపూర్, అమీన్‌పూర్ ప్రాంతాలు ఉన్నాయి. మియాపూర్, కూకట్‌పల్లి నుండి ఐడిఎ బొల్లారం వరకు అనేక బస్సులు అందుబాటులో ఉన్నాయి.హైదరాబాద్ పశ్చిమ అంచులలో, అద్భుతమైన ఆదిమ రాతి నిర్మాణాలు, ఆధునిక అపార్టుమెంట్లు, కర్మాగారాలు పట్టణం చుట్టూ ఉన్నాయి. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న బొల్లారం పురపాలకసంఘంగా ఏర్పడింది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లా లోని ఇదే మండలంలో ఉండేది.
గణాంకాలు
2011 జనాభా లెక్కల ప్రకారం బొల్లారం పట్టణ పరిధిలో మొత్తం 9,314 కుటుంబాలు నివసిస్తున్నాయి. బొల్లారం మొత్తం జనాభా 34,667, అందులో 19,385 మంది పురుషులు, 15,282 మంది మహిళలు. సగటు సెక్సు నిష్పత్తి 788.
బొల్లారం నగరంలో 0-6 సంవత్సరాల వయస్సు గల పిల్లల జనాభా 4817, ఇది మొత్తం జనాభాలో 14%. 0-6 సంవత్సరాల మధ్య 2493 మంది మగ పిల్లలు, 2324 మంది ఆడ పిల్లలు ఉన్నారు. 2011 జనాభా లెక్కల ప్రకారం బొల్లారం చైల్డ్ సెక్సు నిష్పత్తి 932, ఇది సగటు సెక్సు నిష్పత్తి (788) కన్నా ఎక్కువ.పురుషుల అక్షరాస్యత రేటు 80.43%, బొల్లారంలో స్త్రీ అక్షరాస్యత 62.89%గా ఉంది.
పరిశ్రమలు
రాంపెక్స్ ల్యాబ్స్, డాక్టర్ రెడ్డి ల్యాబ్స్, ఖేతాన్, కోకాకోలా, సుజనా, మైలాన్, అపర్ణ, అరబిందో ఫార్మా ఇంకా అనేక ఇతర పరిశ్రమలు ఇక్కడ ఉన్నాయి.
వెలుపలి లంకెలు
వర్గం:హైదరాబాదులోని ప్రాంతాలు వర్గం:సంగారెడ్డి జిల్లా పట్టణాలు